Notsu teatas laagrist tulles, et ei pannud kordagi tosse jalga. Virises, et varvas otsas ja tema ei taha. Et peatselt trennis jooksuaeg algamas, võtsime täna ette käigu "Pauli juurde" ehk Piritale New Balance´i poodi.    Ja ma oleks sõna otseses mõttes tagumiku peale kukkunud - ostsime uued tossud nr 37 eelmise nr 33 asemel. Selle kasvuhüppe on jalg teinud paari kuuga - talvises laagris olid vanad tossud  "täpselt parajad".      Aga lapse kasvatamine on tõesti kulukas lõbu - loopisin jalatsisahtlist välja kolm paari vähekasutatud jooksutosse, kaks paari korralikke kingi, ühed (õnneks mõralised) kummikud, ühed kabedad kevad-sügissaapad ja kolm paari susse. Plätud esialgu jäid - saab koduaias kooberdada. Notsu lunis poes lisaks päriselt vajalikele jooksutossudele välja ks ühed Diadora vabaajakad (olid jah ilusad ja ei olnud kallid ka, aga kooli nendega vist ei lubata) ja ise suisa pidin samuti ühe  noortepärase särgi soetama...